**ՆԱԽԱԳԻԾ**

**«ԲԱԼԵՏ 2021» ԶԱՐԳԱՑՄԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետի, Հայաստանի Հանրապետության քաղաքացիական օրենսգրքի 685-րդ հոդվածի դրույթներով և հիմք ընդունելով «Բալետ 2021» զարգացման հիմնադրամի գրությունը (համայնքապետարանում մուտքագրված՝ 2018 թվականի հուլիսի 23-ին N 8640 թվագրմամբ)՝ **Գյումրի** **համայնքի ավագանին որոշում է.**

1. Հայաստանի Հանրապետության Շիրակի մարզի Գյումրի համայնքի սեփականություն հանդիսացող (հիմք՝ անշարժ գույքի նկատմամբ իրավունքների պետական գրանցման վկայական N 17022015-08-0011) Ղանդիլյան փողոց N 46/6 հասցեի 1667,95 (մեկ հազար վեց հարյուր վաթսունյոթ ամբողջ ինսունհինգ հարյուրերորդական) քառակուսի մետր ընդհանուր մակերեսով անշարժ գույքը և դրա պահպանման ու սպասարկման համար զբաղեցրած բնակավայրերի նպատակային նշանակության հողերի հասարակական կառուցապատման գործառնական նշանակության 0,21381 (զրո ամբողջ քսանմեկ հազար երեք հարյուր ութսունմեկ հարյուրհազարերորդական) հեկտար մակերեսով հողամասը 99 (ինսունինը) տարի ժամկետով անհատույց օգտագործման իրավունքով տրամադրել «Բալետ 2021» զարգացման հիմնադրամին՝ «Խառատյանի Փորձառարական Արվեստի Կենտրոն» ծրագրի իրականացման նպատակով:

**Ռ. ՍԱՆՈՅԱՆ**

**Ռ. ԱՍԱՏՐՅԱՆ**

**Ա. ՄԱՆՈՒԿՅԱՆ**

**Ա. ՀԱԿՈԲՅԱՆ**

**Հ. ԳԱՍՊԱՐՅԱՆ**

Կատարող՝ Ա.Հակոբյան

**ՀԻՄՆԱՎՈՐՈՒՄ**

**««ԲԱԼԵՏ 2021» ԶԱՐԳԱՑՄԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Հայաստանի Հանրապետության Շիրակի մարզի Գյումրի համայնքի սեփականություն հանդիսացող Ղանդիլյան փողոց N 46/6 հասցեի շենքը գտնվում է վթարային վիճակում, չի օգտագործվում համայնքի կողմից, սակայն նրա վերակառուցման համար համայնքի բյուջեն միջոցներ չունի:

««Բալետ 2021» զարգացման հիմնադրամին անհատույց օգտագործման իրավունքով անշարժ գույք տրամադրելու մասին» որոշման ընդունումը նպատակ է հետապնդում վերակառուցել նշված շենքը և նպաստել քաղաքի մշակույթի զարգացմանը:

**ՏԵՂԵԿԱՆՔ**

**««ԲԱԼԵՏ 2021» ԶԱՐԳԱՑՄԱՆ ՀԻՄՆԱԴՐԱՄԻՆ ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ԱՆՇԱՐԺ ԳՈՒՅՔ ՏՐԱՄԱԴՐԵԼՈՒ ՄԱՍԻ» ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԳՅՈՒՄՐԻ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ՓՈՓՈԽՈՒԹՅՈՒՆՆԵՐԻ ՄԱՍԻՆ**

««Բալետ 2021» զարգացման հիմնադրամին անհատույց օգտագործման իրավունքով անշարժ գույք տրամադրելու մասին» որոշման ընդունմամբ Գյումրի համայնքի 2019 թվականի բյուջեում էական փոփոխություններ՝ ավելացումներ կամ նվազեցումներ չեն նախատեսվում: